CELEX: 62020CN0324
Language: sk
Date: 2020-07-22 00:00:00
Title: Vec C-324/20: Návrh na začatie prejudiciálneho konania, ktorý podal Bundesfinanzhof (Nemecko) 22. júla 2020 – Finanzamt B/X-Beteiligungsgesellschaft mbH

21.9.2020   
            
            
               SK
            
            
               Úradný vestník Európskej únie
            
            
               C 313/16
            
         
      Návrh na začatie prejudiciálneho konania, ktorý podal Bundesfinanzhof (Nemecko) 22. júla 2020 – Finanzamt B/X-Beteiligungsgesellschaft mbH
      (Vec C-324/20)
      (2020/C 313/19)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzhof
      
         Účastníci konania pred vnútroštátnym súdom
      
      
         Žalobkyňa: Finanzamt B
      
         Žalovaná: X-Beteiligungsgesellschaft mbH
      
         Prejudiciálne otázky
      
      
                  1.
               
               
                  Vyplýva v prípade jednorazovo poskytnutej služby, teda služby, ktorá sa neposkytovala počas určitého obdobia, potreba postupného vyúčtovania, resp. platieb v zmysle článku 64 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) už zo samotnej dohody o platbe v splátkach?
               
            
                  2.
               
               
                  Subsidiárne, v prípade zápornej odpovede na prvú otázku: vychádza sa z nezaplatenia v zmysle článku 90 ods. 1 smernice o DPH, ak sa zdaniteľná osoba pri poskytovaní svojich služieb dohodne, že odmena za tieto služby sa poskytne v piatich ročných splátkach a vnútroštátne právo pre prípad odloženia platby stanovuje úpravu, na základe ktorej sa spätne upustí od predchádzajúceho zníženia základu dane podľa tohto ustanovenia?
               
            
         (1)  Ú. v. EÚ L 347, 2006, s. 1.